আর্সেনাল প্রশিক্ষণ কেন্দ্র
১৯৯৮ সালের ফেব্রুয়ারিতে হার্টমেয়ার বরো কাউন্সিল লন্ডন কলোনির একটি স্থানীয় স্কুলের নিকটবর্তী গ্রীনফিল্ড এর জমিতে আর্সেনালের প্রশিক্ষণ কেন্দ্র তৈরীর অণুমতি দেয়। এটি আবার ক্লাবের সাবেক প্রশিক্ষণ কেন্দ্র শেনলি স্পোর্টস গ্রাউন্ডস এর নিকটে অবস্থিত, যেটি বর্তমানে ওয়াটফোর্ড ফুটবল ক্লাব প্রশিক্ষণের জন্য ব্যবহার করে। ইংল্যান্ডের পরিবেশ সচিব জন প্রেসকট সবুজ বলয় রাখার শর্তে প্রকল্পটিকে অণুমোদন দেন। ১৯৯৮ এর সেপ্টেম্বরে সমগ্র পরিকল্পনা অণুমোদন পায়।
টমাস ভের্মালেন
ভের্মালেন জার্মিনাল একেরেনে তার ফুটবল ক্যারিয়ার শুরু করেন, যা পরে জার্মিনাল বিরস্কট নাম ধারণ করে। ২০০০ সালে তিনি আয়াক্স এর যুব প্রকল্পে যোগ দেন। ১৫ ফেব্রুয়ারি ২০০৪ আয়াক্স মূল দলে তার অভিষেক হয়। ২০০৮-০৯ মৌসুমে তিনি আয়াক্সের অধিনায়ক হন। ২০০৯ সালে তিনি আয়াক্স থেকে আর্সেনাল এ যোগ দেন। ২০১২ সালে তিনি আর্সেনাল এর অধিনায়ক হিসেবে মনোনীত হন। ২০১৪ সালের অগাস্ট মাসে তিনি বার্সেলোনায় যোগদান করেন। বার বার ইঞ্জুরির কারণে ভের্মালেন বার্সেলোনায় নিয়মিত খেলোয়াড় হয়ে উঠতে পারেন নি। তিনি ২০১৬-১৭ মৌসুম বার্সেলোনা থেকে ধারে "এ এস রোমা"য় কাটান